કલ્કિને એક્ટિંગની સાથે-સાથે ફિલ્મ મેકિંગની ટેકનિક અંગે પણ થોડી જાણકારી છે. હવે તે કેમેરાને સારી રીતે સમજવા લાગી છે. તેની હિંદી ભાષા અને એક્ટિંગ સ્કિલ્સ પણ ખાસ્સાં સુધર્યાં છે. કલ્કિની પ્રતિભા પર કોઇને શંકા નથી. આ સફળતાને તે કેવી રીતે કેશ કરે છે તે અંગે જવાબ આપતાં તે કહે છે કે હું પાંચથી સાત નહીં, પરંતુ ૯૦ વર્ષ સુધી કામ કરવા ઇચ્છું છું. હું મને ઓફર કરાયેલા દરેક રોલ માટે હા ન કહી શકું. હું દરેક પ્રકારની ફિલ્મમાંથી કંઇક ને કંઇક શીખવા ઇચ્છું છું. સાથે-સાથે સ્ટિરિયોટાઇપ ઇમેજમાંથી બહાર નીકળવા ઇચ્છું છું.